
 CIVILIŲ IR KARIŲ BENDRADARBIAVIMO SPECIALISTO

 AUSTo ŽENKLo LAUKO UNIFORMAI TECHNINĖS SPECIFIKACIJOS PROJEKTAS
2025 m. gegužės                           Nr.
I. TECHNINIAI REIKALAVIMAI 
1. Austas ženklas „Civilių ir karių bendradarbiavimo specialistas“ LU (toliau – ženklas) – tai stačiakampio formos 64 mm pločio ir 42 mm aukščio ženklas, kuriame samanų spalvos (artimos spalvos kodui 18-0426 TP pagal PANTONE TEXTILE katalogą) stačiakampio viduryje pavaizduotas apskritas juodos spalvos civilių ir karių bendradarbiavimo specialisto ženklas. Ženkle užrašas CIMIC ir civilio rankos plaštaka baltos spalvos (1 priedas).
2. Ženklas vizualiai turi atitikti Pirkėjo turimą pavyzdį audimo struktūra, spalva ir blizgumu bei ženklo standumu. Pirkėjo ženklo pavyzdys pateiktas 2 priede.
3. Ženklo spalvos bei pynimas bus derinamos su tiekėju darbinio pavyzdžio derinimo metu. 
4. Ženklo gaminimui, konkurso laimėtojui bus pateiktas vektorinio formato failas (CDR ar EPS).
5. Ženklas audžiamas specialiomis programinėmis arba lygiavertėmis mašinomis. Ženklas audžiamas iš nustatytų spalvų poliesterinių siūlų kombinuotuoju pynimu (arba kitu lygiaverčiu pynimu).  
6. Ženklo fonas turi būti lygus, be tarpelių ar laisvų siūlų. Skiriamųjų ženklų simboliai turi būti suausti lygiaverčiu fonui pynimu, nepaliekant laisvų siūlų. Atskiros skiriamųjų ženklų simbolių detalės išryškinamos, taikant kitokį audimo raštą.
7. Audinys turi atitikti minimalius aplinkos apsaugos kriterijus, nurodytus Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus,  tvarkos aprašo patvirtinimo“ (toliau – Aprašas) 2 priedo IX skyriuje „Tekstilės gaminiai“ ir 1 lentelėje pateiktas charakteristikas. 
1 lentelė

AUDINIO TECHNINĖS CHARAKTERISTIKOS 

	Eil. Nr.
	Rodiklio pavadinimas, dimensija
	Rodiklio reikšmė
	Bandymo metodo žymuo

	1.
	Žaliavos sudėtis, ( 
	PES 100
	nurodyti

	2.
	Matmenų pokytis po skalbimo* (metmenų ir ataudų kryptimis), %
	 ≤  ( 2,0
	LST EN ISO 5077 (ISO 5077) arba lygiavertis

	3.
	Nusidažymo atsparumas, balai
	
	

	3.1.
	skalbimui prie 400C
	> 4
	LST EN ISO 105-C06 (ISO 105-C06), metodas Nr. A1S arba lygiavertis


	3.2.
	sausai trinčiai
	( 5
	LST EN ISO 105-X12, -X16 (ISO 105-X12, -X16) arba lygiavertis

	3.3.
	šlapiai trinčiai
	> 4
	LST EN ISO 105-X12, -X16 (ISO 105-X12, -X16) arba lygiavertis

	3.4.
	dirbtinei šviesai
	> 4
	LST EN ISO 105-B02 (ISO 105-B02) arba lygiavertis

	3.5.
	organiniams tirpikliams
	> 4
	LST EN ISO 105-X05 (ISO 105-X05) arba lygiavertis


Pastaba.* Skalbimo procedūra – 4N, džiovinimo procedūra – A pagal LST EN ISO 6330 (ISO 6330) arba lygiavertį standartą.

8. Ženklo standumo užtikrinimui, vidinė ženklo pusė (per visą plotą) turi būti sutvirtinta klijuotiniu įdėklu, kurio paviršinis tankis 115±15 g/m2.

9. Ženklo kraštai (po gaminio sutvirtinimo klijuotiniu įdėklu) viso perimetro ilgiu turi būti apsiūti specialia apmėtymo (overlok tipo) mašina 2-2,5 mm pločio, nustatytos spalvos apvadu, užtikrinant pilną krašto padengimą (neturi būti tarpelių). 
10. Ženklo tvirtinimui prie aprangos, vidinėje pusėje (per visą ženklo plotą) prisiūtas nustatytos spalvos kibus tekstilinis užsegimas:

10.1. Prie ženklo siuvama kibaus tekstilinio užsegimo pusė su kabliukais (šiurkščioji pusė) ir prisegama to paties dydžio kibaus tekstilinio užsegimo pusė su kilputėmis (švelnioji pusė). 

10.2. Kibaus tekstilinio užsegimo prisiuvimo siūlė turi sutapti su ženklo apvado kraštu.

10.3. Kibaus tekstilinio užsegimo kraštai turi būti apdirbti, kad neirtų.

10.4. Kibus tekstilinis užsegimas turi atitikti 2 lentelėje pateiktas technines charakteristikas. 

2 lentelė
KIBIŲ TEKSTILINIŲ UŽSEGIMŲ TECHNINĖS CHARAKTERISTIKOS
	Eil. Nr.
	Rodiklio pavadinimas, dimensija
	Rodiklio reikšmė
	Bandymo metodo žymuo

	1.
	Atskiriamoji jėga, N/cm
	
	LST EN 12242 (EN 12242) arba lygiavertis

	1.1.
	po skalbimo*
	( 1,3
	

	1.2.
	po 5 000 atidarymo - uždarymo ciklų
	( 0,65
	

	2.
	Šlyties jėga, N/cm2
	
	LST EN 13780 (EN 13780) arba lygiavertis

	2.1.
	po skalbimo*
	( 6
	

	2.2.
	po 5 000 atidarymo – uždarymo ciklų
	( 4
	

	3.
	Nusidažymo atsparumas, balai
	
	

	3.1.
	skalbimui*
	( 4
	LST EN ISO 105-C06 (ISO 105-C06) arba lygiavertis

	3.2.
	sausai trinčiai
	( 4
	LST EN ISO 105-X12, -X16 (ISO 105-X12, -X16) arba lygiavertis

	3.3.
	šlapiai trinčiai
	( 3
	LST EN ISO 105-X12, -X16 (ISO 105-X12, -X16) arba lygiavertis


Pastaba. 

* Skalbimo procedūra – 4N, džiovinimo procedūra – A pagal LST EN ISO 6330 (ISO 6330) arba lygiavertį standartą.
11. Ženklas turi būti simetriškas, kokybiškas, neturi matytis defektų, pagalbinių medžiagų ar technologinio proceso liekanų.
12. Leidžiamas bendro (gabaritinio) ilgio ar pločio matmenų nuokrypis ± 1 mm, kitų matmenų - ± 0,5 mm, jei atskirai nenurodyta kitaip.
13. Ženklas turi būti atsparus valymui organiniais tirpikliais ir skalbimui prie ne mažesnės kaip 40º C temperatūros (turi išlaikyti savo standumą, spalvą ir pan.).
14. Sudarius sutartį dėl konkretaus gaminio, pagal Lietuvos kariuomenės turimą pavyzdį, derinami ir tvirtinami darbiniai pavyzdžiai. Darbiniai pavyzdžiai turi atitikti Lietuvos kariuomenės pavyzdžius audimo struktūra, spalva ir blizgumu bei gaminio standumu.

15. Darbinių pavyzdžių tvirtinimui pristatomi:

15.1. du identiški ženklai;

15.2. ženklo priežiūros instrukcija suderinimui (kuri turės būti pridėta prie kiekvieno polietileninio maišelio);

16. Esant poreikiui derinimo eigoje gaminio matmenys, audimo atlikimas ir pan. gali būti tikslinami.
II. ŽENKLINIMAS IR PAKAVIMAS
17. Ženklų pakuočių ženklinimas turi atitikti Lietuvos Respublikoje parduodamų daiktų (prekių) ženklinimo ir kainų nurodymo taisyklių, patvirtintų Lietuvos Respublikos ūkio ministro 2002 m. gegužės 15 d. įsakymu Nr.170 „Lietuvos Respublikoje parduodamų daiktų (prekių) ženklinimo ir kainų nurodymo taisyklių patvirtinimo“ (aktualios jų redakcijos ar atitinkamo jas keitusio teisės akto (jei toks būtų priimtas), reikalavimus ir šioje techninėje specifikacijoje nustatytus reikalavimus.

18. Ženklai pakuojami po 10 vnt. į polietileninius maišelius, uždaromus ,,stygos“ principu. Kiekvienas polietileninis maišelis ženklinamas etikete, kurioje nurodoma:

· tiekėjo pavadinimas arba prekės ženklas;

· gamintojo pavadinimas arba prekės ženklas (jei nesutampa su tiekėju);

· importuotoms prekėms nurodyti prekės kilmės šalį, jeigu ji nesutampa su šalimi, kurioje registruota gamintojo buveinė;

· ženklo pavadinimas (turi atitikti sutartyje nurodytą gaminio pavadinimą, nurodoma paryškintu šriftu);

· kiekis;

· sutarties data ir numeris;

· prekės partijos ir siuntos indeksas;

· pagaminimo data;

· Lietuvos kariuomenės suteiktas NSN kodas;

· priežiūros ženklų simboliai pagal LST EN ISO 3758 (ISO 3758) arba lygiavertį standartą.

19. Ženklai pakuojami į tvirtas (atsparias ilgam sandėliavimui ir daugkartiniams pervežimams) kartonines dėžutes šalių suderintais kiekiais. Bendroji pakuotė ženklinama tokiais rekvizitais:

· tiekėjo pavadinimas arba prekės ženklas;

· gamintojo pavadinimas arba prekės ženklas (jei nesutampa su tiekėju);

· importuotoms prekėms nurodyti prekės kilmės šalį, jeigu ji nesutampa su šalimi, kurioje registruota gamintojo buveinė;

· ženklo pavadinimas (turi atitikti sutartyje nurodytą gaminio pavadinimą, nurodoma paryškintu šriftu);

· kiekis;

· sutarties data ir numeris;

· prekės partijos ir siuntos indeksas;

· pagaminimo data;

· Lietuvos kariuomenės suteiktas NSN kodas.
20. Etiketės turi būti patikimai pritvirtintos, ženklinimo rekvizitai turi būti pakankamo dydžio, kad būtų galima lengvai perskaityti ir suprasti pateikiamą informaciją.
Atsargų valdymo departamento
Maisto ir ūkinių prekių skyriaus

vyr. specialistė






   

               Gailė Jonėnaitė
        GRA prie KAM 
              2025 m.                 

                                                                                  Techninės specifikacijos  Nr. TS-     

                                                                                                        1 priedas

CIMIC specialisto ženklas lauko uniformai

